OpenLLM-France/wikimedia huggingface dataset:
# Illán de Vacas

Illán de Vacas és un municipi de la província de Toledo, a la comunitat autònoma de Castella la Manxa. Limita amb Los Cerralbos al nord, Otero al nord-est, Domingo Pérez a l'est, Cebolla al sud i Lucillos a l'oest. D'acord amb les dades del padró del 2008 de l'Institut Nacional d'Estadística, Illán de Vacas és el municipi espanyol amb menys habitants (6 persones), tot i que actualment no hi habita ningú de manera regular.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 6 | 4 | 4 | 4 | 5 | 5 | 8 | 8 | 7 | 6 | 6 |

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | Jesús Renilla Renilla | UCD | 19/04/1979 |
| 1983 - 1987 | Julián Renilla Bru | AP/PDP/UL | 28/05/1983 |
| 1987 - 1991 | Julián Renilla Bru | PP | 30/06/1987 |
| 1991 - 1995 | Julián Renilla Bru | PP | 15/06/1991 |
| 1995 - 1999 | Julián Renilla Bru | PP | 17/06/1995 |
| 1999 - 2003 | Julián Renilla Bru | PP | 03/07/1999 |
| 2003 - 2007 | Julián Renilla Bru | PP | 14/06/2003 |
| 2007 - 2011 | Julián Renilla Bru | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Toledo (España): Municipios & Localidades» (en castellà), 22-01-2021. [Consulta: 5 març 2021].
* ↑ «¿Queda alguien ahí?».
# Lichterfeld-Schacksdorf

Lichterfeld-Schacksdorf és un municipi alemany que pertany a l'estat de Brandenburg. Forma part de l'Amt Kleine Elster (Lusàcia). Fou creat l'1 de desembre de 1997 de la unió de les comunitats de Schacksdorf, Lieskau i Lichterfeld.

## Personatges il·lustres

* Wilfried Kürschner (* 1945), lingüista alemany.
# Paul Fridolin Kehr

Paul Fridolin Kehr (Waltershausen, Baixa Francònia, 1860 — Wässerndorf, Alta Francònia, 1944) va ser un historiador alemany. Va ser professor a Göttingen, director dels arxius estatals de Prússia i president dels Monumenta Germaniae Historica. Va ser amic personal del papa Pius XI i un gran especialista en ciències auxiliars de la història.

## Obres

* Die Urkunden Ottos III (1890)
* Regesta Pontificum Romanorum (Italia pontificia) (1906-35)
* Urkunden der Deutsche Karolinger (1932-40)
* Weltgeschichte im Mittelmeer (1936)
* Papsturkunden in Spanien, amb dos volumns dedicats a Catalunya amb traducció de Ramon d'Abadal i de Vinyals
** Archivberichte: Urkunden und Regesten, 1926
** Die ältesten Papsturkunden Spaniens, 1926

## Referències

* ↑ «Paul Fridolin Kehr». Gran Enciclopèdia Catalana. Barcelona: Grup Enciclopèdia Catalana.
# Tour Down Under

El Tour Down Under és una cursa ciclista per etapes que se celebra cada any als voltants d'Adelaida, a Austràlia. Comença el tercer dimarts de gener. El 2008 va passar a formar part de l'UCI ProTour i actualment és l'encarregada d'obrir la temporada de l'UCI World Tour.

## Història de la cursa

Creat el 1999, el Tour Down Under es disputa durant la segona meitat del mes de gener, cosa que permet participar-hi a molts equips europeus, que busquen una bona posada a punt de cara a la temporada europea que comença un mes més tard. Pels ciclistes australians és una bona ocasió per a córrer al seu país. Simon Gerrans, amb tres, ostenta el rècord de victòries en aquesta carrera.
Entre el 2005 i el 2007 el Tour Down Under va formar part de l'UCI Oceania Tour en la categoria 2.HC. El 2008 el Tour Down Under es va convertir en la primera carrera UCI ProTour situada fora del continent europeu.
Després de dos anys sense disputar-se per culpa de la pandèmia de COVID-19, el 2023 es va reprendre la cursa.

## Palmarès

| Any | Vencedor | Segon | Tercer |
| 1999 | Stuart O'Grady | Jesper Skibby | Magnus Bäckstedt |
| 2000 | Gilles Maignan | Stuart O'Grady | Steffen Wesemann |
| 2001 | Stuart O'Grady | Kai Hundertmarck | Fabio Sacchi |
| 2002 | Michael Rogers | Aleksandr Botxarov | Patrick Jonker |
| 2003 | Mikel Astarloza Chaurreau | Lennie Kristensen | Stuart O'Grady |
| 2004 | Patrick Jonker | Robbie McEwen | Baden Cooke |
| 2005 | Luis León Sánchez Gil | Allan Davis | Stuart O'Grady |
| 2006 | Simon Gerrans | Luis León Sánchez Gil | Robbie McEwen |
| 2007 | Martin Elmiger | Karl Menzies | Lars Ytting Bak |
| 2008 | André Greipel | Allan Davis | José Joaquín Rojas Gil |
| 2009 | Allan Davis | Stuart O'Grady | José Joaquín Rojas Gil |
| 2010 | André Greipel | Luis León Sánchez Gil | Greg Henderson |
| 2011 | Cameron Meyer | Matthew Harley Goss | Ben Swift |
| 2012 | Simon Gerrans | Alejandro Valverde Belmonte | Tiago Machado |
| 2013 | Tom-Jelte Slagter | Javier Moreno Bazán | Geraint Thomas |
| 2014 | Simon Gerrans | Cadel Evans | Diego Ulissi |
| 2015 | Rohan Dennis | Richie Porte | Cadel Evans |
| 2016 | Simon Gerrans | Richie Porte | Sergio Henao Montoya |
| 2017 | Richie Porte | Esteban Chaves Rubio | Jay McCarthy |
| 2018 | Daryl Impey | Richie Porte | Tom-Jelte Slagter |
| 2019 | Daryl Impey | Richie Porte | Wout Poels |
| 2020 | Richie Porte | Diego Ulissi | Simon Geschke |
| 2021 | suspesa | suspesa | suspesa |
| 2022 | suspesa | suspesa | suspesa |
| 2023 | Jay Vine | Simon Yates | Peio Bilbao López de Armentia |
| 2024 | Stephen Williams | Jhonatan Narváez Prado | Isaac del Toro |
| 2025 | | | |

## Referències

* ↑ South Australian Tourism Commission. «2021 SANTOS TOUR DOWN UNDER EVENT UPDATE» (en anglès), 01-11-2020. [Consulta: 1r novembre 2020].
* ↑ «2022 Event Update | Santos Tour Down Under» (en anglès), 30-09-2021. [Consulta: 30 setembre 2021].
* ↑ (fr) Tour Down Under : Richie Porte remporte l'étape reine, Daryl Impey le classement final, lequipe.fr, 20 de gener de 2019.

## Enllaços externs

* Pàgina oficial (anglès)
# Guillaume Faugues

Guillaume Faugues (actiu entre 1460–1475) fou un compositor francès. Se'n sap molt poc de la seva vida, però una part significativa del seu treball sobreviu en la forma de cinc versions de missa (un gran repertori supervivent per a un compositor de l'època). Faugues ocupa un lloc important en la història de la missa paròdia a causa del seu ús d'aquesta tècnica, particularment a la Missa Le serviteur.
Faugues era capellà de la Santa Capella de Bourges als anys 1462-1463, i també era el mestre del cor de nens durant aquells anys, quan sens dubte va conèixer Johannes Ockeghem, de qui se sap que visitava Bourges aquell any, i també va ensenyar a Philippe Basiron qui aleshores era un nen del cor.
Faugues és esmentat per dos contemporanis: Loyset Compère el cita al seu motet Omnium bonorum plena (anterior a 1474), una peça què esmenta els compositors que Compère admirava, molts d'ells membres de la catedral de Cambrai. Faugues és també lloat per Johannes Tinctoris per les seves varietes, com va demostrar especialment a la seva missa Vinus vina vinum. Les obres de Faugues van ser àmpliament admirades durant el seu període d'activitat, i potser influïren en els treballs de Johannes Martini.

## Obres

* Missa L'homme armé (basada en la melodía de L'homme armé)
* Missa La basse danse (basada en la melodía de basse danse)
* Missa Vinus vina vinum
* Missa Le serviteur
* Missa Je suis en la mer

## Notes

* ↑ Grove, Faugues
* ↑ Grove, Loyset Compère

## Bibliografia

* Atraca C. Wegman. "Guillaume Faugues". A L. Root, Deane. Oxford University Press.
* Joshua Rifkin; Jeffrey Dean; David Fallows; Barton Hudson. " Loyset Compère ". A L. Arrel, Deane. Oxford University Press.

## Enllaços externs

* Partitures lliures per Guillaume Faugues a Choral Public Domain Library (ChoralWiki)
# UnixWare

UnixWare, és un sistema operatiu comercial de la família Unix per a arquitectures Intel x86, basat en System V R4.2 (posteriorment System V R5)i actualment desenvolupat per SCO Group. Avui dia, l'última versió és la 7.1.4 MP4 i és compatible amb la majoria de les aplicacions lliures clàssiques Unix(Apache, Squid, etc.)
Fou desenvolupat inicialment per Univel (que el va comercialitzar en 1991-1993), després de successives adquisicions va passar per les mans de Novell (1993-1995), Santa Cruz Operation (1995-2001), fins a aplegar a Caldera Systems (companyia anomenada The SCO Group, en l'actualitat).
Està certificat per The Open Group com a compatible amb l'estàndard UNIX 95

## Historial de versions

| Any | Versió | Companyia | Codi base | Versió kernel | Descripció |
| 1991 | 1.0 | Univel | SVR4.2 | 1 | |
| | 1.1 | Univel | | 1 | |
| 1993 | 1.2 | Novell | | 1 | |
| | 1.3 | Novell | | 1 | |
| 1995 | 2.0 | Novell | SVR4.2MP | 2.1 | Suport SMP |
| 1995 | 2.1 | "Vell" SCO | | 2.1 | |
| | 2.1.1 | "Vell" SCO | | 2.1.1 | |
| | 2.1.2 | "Vell" SCO | | 2.1.2 | |
| | 2.1.3 | "Vell" SCO | | 2.1.3 | |
| 1997 | 7 | "Vell" SCO | SVR5 | 7.0.1 | Una "fusió" de UnixWare 2 i OpenServer 5 |
| | 7.0.1 | "Vell" SCO | | 7.0.1 | |
| 1999 | 7.1.0 | "Vell" SCO | | 7.1.0 | |
| 2001 | 7.1.1 | "Vell" SCO | | 7.1.1 | |
| | OpenUNIX 8 | Caldera | | 7.1.2 | |
| 2003 | 7.1.3 | SCO Group | | 7.1.3 | |
| 2004 | 7.1.4 | SCO Group | | 7.1.4 | 4 Maintenance packs (MP1:2004, MP2:2005, MP3:2006, MP4:2008) |

## Enllaços externs

* SCO (anglès)
* Última versió del SCO 7.1.4 (anglès)
# Ilmari Lahti

Veikko Ilmari Lahti (Mikkeli, 12 de novembre de 1907-30 d'octubre de 1964) va ser un lingüista, traductor i escriptor finlandès que s'interessà molt a les llengües romàniques, especialment el francès i l'occità gascó. Després d'haver treballat com a lector de finlandès a la Universitat de Greifswald (Pomerània Occidental, Alemanya), Ilmari Lahti ingressà l'any 1949 com a professor de lingüística romànica a la Universitat de Turku. Havia obtingut el seu doctorat el 1935 a la Universitat de Hèlsinki amb la seva tesi sobre les metàtesis de la r a les llengües romàniques. Lahti va escriure diversos llibres de textos francesos i alemanys, i el 1945 escrigué una novel·la Innoitus. Publicà algunes traduccions en finlandès d'autors europeus com els italians Goffredo Parise i Ignazio Silone, i entre totes aquestes convé destacar la seva versió del Decameró de Boccaccio que traduí conjuntament amb Vilho Hokkanen.

## Obres
### Lingüística

* La métathèse de l'r dans les idiomes romans (1935)
* Observations sur le patois de la banlieue de Pau (1948)
* Syntaxe paloise (1948)

### Divulgació

* Parlez-vous français? (1949)

### Novel·la

* Innoitus (1945)

### Traduccions

* Ignazio Silone: Leipä ja viini. Tammi 1946 (Pane e vino)
* Max Walther: Tarjoilijan käsikirja; Tammi 1946 (Perfekt servering)
* Boccaccio : Decamerone; kuvittanut Arne Ungermann; täydellisestä italiankielisestä laitoksesta suomentaneet Ilmari Lahti ja Vilho Hokkanen. Tammi 1947, 2. painos 1948, 5. painos 1966, 6. painos 1973, 13. painos 1988, 15. painos 1999, 16. painos 2000
* Goffredo Parise: Kaunis pappi. Tammi 1957 (Il prete bello)
* J. B. Grundy: Frische dein Deutsch auf WSOY 1959 (Brush up your German again)
* W. G. Hartog: Repolissez votre français; WSOY 1959 (Brush up your French again)

## Referències

* ↑ Ilmari Lahti LA DÉNASALISATION EN FRANÇAIS, Neuphilologische Mitteilungen, Vol. 54, No. 1 (1953), pp. 1-33]
* ↑ Die Finnischlektoren an der Universität Greifswald
* ↑ «Historique des études françaises à Turku». Arxivat de l'original el 2016-03-06. [Consulta: 13 maig 2017].
* ↑ Decamerone (Suomentaneet Ilmari Lahti ja Vilho Hokkanen) a Google Books
# Lluís de Portugal i d'Aragó

Lluís de Portugal (Abrantes 1506 - Lisboa 1555), infant de Portugal i duc de Beja.

## Orígens familiars

Nasqué el 3 de març de 1506 sent el quart fill del rei Manuel I de Portugal i la seva segona esposa Maria d'Aragó. Per línia materna era nét dels Reis Catòlics i fou germà dels reis Joan III i Enric I. Fou nomenat duc de Beja i general del regne per a esdevenir prior de l'Orde de Sant Joan de Jerusalem, participant en la Jornada de Tunis en 1535 al costat de l'emperador Carles V.

## Descendents

De la seva relació amb la jueva, posteriorment conversa, Violant Gómez nasqué el 1531 un fill, Antoni de Portugal, que posteriorment fou legitimitat.
Antoni es convertí en un dels demandants al tron després del desastre de la batalla d'Alcazarquivir on morí el rei Sebastià I de Portugal així com a la mort sense successors directes del seu oncle Enric I de Portugal. Així Antoni de Portugal es convertí en rei de Portugal durant 60 dies el 1580 amb el nom d'Antoni I de Portugal.
L'infant Lluís de Portugal, però, morí el 27 de novembre de 1555 a Lisboa, abans d'aquests fets.
# Dijous Sant (Josep Maria de Sagarra)

Dijous Sant és un poema escènic en tres actes, original de Josep Maria de Sagarra, estrenat al teatre Romea de Barcelona la vetlla del 6 d'octubre de 1919.

## Repartiment de l'estrena

* L'Hostalera: Maria Morera.
* Estrella: Esperança Ortiz.
* Joan: Joan Soler.
* Serní: Enric Giménez
* El Pastor: Emili Ginestet.
* El Caminant: Joaquim Vinyas.
* L'Home del Dijous Sant: Josep Bruguera.

## Referències

* ↑ «Josep M. de Sagarra i de Castellarnau». Institut del Teatre - Diputació de Barcelona. [Consulta: 24 abril 2022].
* ↑ «De Sagarra i Castellarnau, Josep Maria» (en castellà). estritores.org. [Consulta: 24 abril 2022].
# Drama burgès

El drama burgès, gènere seriós o comèdia seriosa és un gènere teatral que apareix al segle xviii com a nova aposta enfront de la tragèdia i la comèdia, els gèneres que predominaven als teatres oficials europeus, presentant-se com un gènere intermedi a aquests. És característic del segle xviii.
Als anys vint i trenta del segle xix, el drama romàntic va revolucionar el drama de fins aleshores, inclòs el drama burgès, com a mínim pel que fa a la temàtica i la forma.

## Referències

* 1 2 Diversos autors, La representació teatral, Editorial UOC, 2011. ISBN 9788497883115 (català)
# Megatón Ye-Ye

Megatón Ye-Ye és una pel·lícula musical espanyola dirigida per Jesús Yagüe Arechavaleta, a l'estil de les pel·lícules britàniques de Richard Lester, que narra la història de grups de nois que volen triomfar musicalment. És considerada la primera musical juvenil genuïnament espanyola. Fou exhibida en la selecció oficial del Festival Internacional de Cinema de Sant Sebastià 1965.

## Sinopsi

La pel·lícula te dues històries paral·leles: per una banda, hi ha la història d'amor entre Juan, un cantant modern, i Elena, una noia de classe mitjana que ha estudiat a Madrid i que marxa a París a treballar i a aprendre francès. L'altra meitat de la pel·lícula correspon a l'arribada a l'estrellat del grup Micky i els Tonys, grup liderat per l'esbogerrat Micky i el seu mànager Fausto. Compta amb cameos de José Luis Uribarri i Luis Sánchez Polack.

## Repartiment

* Juan Erasmo Mochi - Juan
* María José Goyanes - Elena
* Micky y Los Tonys - ells mateixos
* Álvaro de Luna Blanco - Fausto
* Gloria Cámara - Isabel

## Banda sonora

La banda sonora està formada per cançons de Juan Erasmo Mochi i Micky y los Tonys.
* Sha-La (Micky y los Tonys)
* Jabón de azufre
* No comprendo
* Pretty baby
* Ivonne (Mochi)
* Zorongo gitano
* Tú serás muy feliz
* Mi verdad
* Un bel amour
* Pediré
* Ya no estás
* Estoy cansado

## Referències

* ↑ Megatón Ye-Ye a Historia de nuestro cine, rtve.es
* ↑ Pel·lícules a la selecció de 1965 al web del Festival
* ↑ Megatón Ye-Ye al web del Ministeri de Cultura d'Espanya
* ↑ Banda sonora de Megatón Ye-Ye a lafonoteca.net
# El falcó i la fletxa

El falcó i la fletxa (títol original en anglès The Flame and the Arrow) és una pel·lícula estatunidenca dirigida per Jacques Tourneur i estrenada l'any 1950.

## Repartiment

* Aline MacMahon: Nonna Bartoli
* Burt Lancaster: Dardo Bartoli
* Francis Pierlot: Papa Pietro Bartoli
* Frank Allenby: Comte Ulrich, el Falcó
* Gordon Gebert: Rudi Bartoli
* Lynn Baggett: Francesca
* Nick Cravat: Piccolo
* Norman Lloyd: Apollo, el trobador
* Robert Douglas: Marquès Alessandro de Granazia
* Robin Hughes: Escorxador
* Victor Kilian: Apotecari Mazzoni
* Virginia Mayo: Anne de Hesse

## Referències

* ↑ Títol en català a Ésadir.cat

## Vegeu també

* Llista de pel·lícules del 1950 doblades al català
# Universos paral·lels (pel·lícula)

Universos paral·lels (títol original en anglès, Parallel) és una pel·lícula de thriller de ciència-ficció canadenca del 2018. La pel·lícula és protagonitzada per Aml Ameen, Martin Wallström, Georgia King, Mark O'Brien i Alyssa Diaz. S'ha doblat i subtitulat al català.

## Repartiment

* Aml Ameen com a Devin
* Martin Wallström com a Noel
* Georgia King com a Leena
* Mark O'Brien com a Josh
* Alyssa Diaz com a Carmen
* Kathleen Quinlan com a Marissa
* David Harewood com el pare de Devin
* Shannon Chan-Kent com a Jessica

## Referències

* ↑ Rubin, Rebecca «Vertical Entertainment Nabs Sci-Fi Thriller ‘Parallel’ (EXCLUSIVE)». , October 21, 2020.
* ↑ Sorg, Arley «Through a Mirror, Darkly: Josh Pearce and Arley Sorg Discuss Parallel». , December 14, 2020.
* ↑ «Parallel». Goita què fan, ara!. [Consulta: 26 juny 2024].
# Imai

Imai (Delta de la Creu del Sud / Delta Crucis) és el quart estel més brillant en la constel·lació de la Creu del Sud amb magnitud aparent +2,77. També se l'anomena Decrux, que no és més que una contracció entre la lletra grega de la seva denominació de Bayer Delta i Crux, la constel·lació de la qual forma part.
Imaiés un estel blanc-blavós de tipus espectral B2IV amb una temperatura de 22.550 K. La seva lluminositat, inclosa la radiació emesa en l'ultraviolat, és 5600 vegades major que la del Sol. Té una massa 8,5 vegades major que la massa solar i una edat inferior a 30 milions d'anys. Encara que pel seu espectre està classificada com un estel subgegant —implicant que recentment ha finalitzat la fusió d'hidrogen—, la seva temperatura i lluminositat indiquen que només està en la meitat de la seva etapa de combustió d'hidrogen, sense que se sàpiga la causa d'aquesta anomalia.
El seu tipus espectral i la distància —uns 360 anys llum— són similars als d'Acrux (α Crucis) i Becrux (β Crucis), i es pensa que els tres estels tenen un origen comú encara que no estiguin gravitacionalment unides. Igual que Becrux, és un estel variable del tipus Beta Cephei, amb un petit canvi en la seva lluminositat amb un període de 3,7 hores.
Figura en la bandera nacional de Brasil, on representa a l'estat de Minas Gerais.

## Referències

* ↑ «MK Spectral Types for Bright Southern OB Stars» (en anglès). Astrophysical Journal, 01-07-1969, pàg. 313–326. DOI: 10.1086/150069.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Ulrich Bastian «catàleg Tycho-2». Astronomy and Astrophysics, 01-03-2000, pàg. L27-L30.
* ↑ «The determination of T_eff_ of B, A and F main sequence stars from the continuum between 3200 A and 3600 A». Astronomy and Astrophysics, 1995, pàg. 553–564.
* ↑ Afirmat a: Catàleg de velocitats rotacionals dels estels. Indicat a la font segons: SIMBAD. Llengua del terme, de l'obra o del nom: anglès. Data de publicació: juny 1970.
* ↑ «Pulkovo Compilation of Radial Velocities for 35 495 Hipparcos stars in a common system» (en anglès). Astronomy Letters, 11, 01-11-2006, pàg. 759–771. DOI: 10.1134/S1063773706110065.

## Enllaços externs

* «V* del Cru» (en anglès). SIMBAD (Centre de Dades astronòmiques d'Estrasburg). [Consulta: 3 gener 2021].
* «[deltacru.html Delta Crucis» (en anglès). Stars. Jim Kaler. [Consulta: 3 gener 2021].
# Leuciscus lehmanni

Leuciscus lehmanni és una espècie de peix cipriniforme de la família dels ciprínids.

## Morfologia

Els mascles poden assolir els 20,4 cm de longitud total.

## Distribució geogràfica

Es troba al territori de l'antiga URSS.

## Referències

* 1 2 FishBase (anglès)
* ↑ Berg, L.S., 1964. Freshwater fishes of the U.S.S.R. and adjacent countries. volum 2, quarta edició. Israel Program for Scientific Translations Ltd, Jerusalem.

## Bibliografia

* Bogutskaya, N.G. i A.M. Naseka 2004: Catalogue of agnathans and fishes of fresh and brackish waters of Russia with comments on nomenclature and taxonomy. Russian Academy of Sciences, Moscou, Rússia. 1-389. [en rus].
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Gies

En la mitologia grega Gies i de vegades Giges (en grec: Γύης o Γύγης) era un hecatonquir, gegant de cent braços i cinquanta caps, fill d'Úranos i Gea, i germà de Briàreu i Cotos.
Juntament amb els seus dos germans, fou tancat al Tàrtar primer per Úranos i després per Cronos, a qui havien ajudat a derrotar Úranos, fins que foren alliberats per Zeus i lluitaren amb ell a la Titanomàquia. En acabar la guerra, va establir-se a un palau al riu Oceà. Fou invocat per Tetis per ajudar Zeus quan va ser encadenat per Hera, Atena i Posidó en un intent de derrocar-lo.
Gies és també el nom d'un dels companys d'Enees a Itàlia. Va matar-lo Turnus, l'adversari d'Enees, a aquell país (Virgili, Eneida).
Segons Heròdot, l'homònim Giges va ser un rei de Lídia. La llegenda transmesa conté un gran nombre d'elements folklòrics: l'anell que torna invisible, la fortuna meravellosa, l'amor de la reina, el descobriment d'un tresor... però no forma part de la mitologia, sinó de la història.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 215-216. ISBN 9788496061972.
# Landéda

Landéda (en bretó Landeda) és un municipi francès, situat a la regió de Bretanya, al departament de Finisterre. L'any 2006 tenia 3.519 habitants. El consell municipal ha aprovat la carta Ya d'ar brezhoneg.

## Demografia

Evolució de la població Cassini :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 353 | 1 311 | 1 344 | 1 398 | 1 980 | 2 093 | 2 177 | 2 068 | 2 133 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 2 135 | 2 095 | 2 159 | 2 004 | 2 066 | 2 061 | 2 057 | 2 028 | 2 043 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 2 018 | 2 161 | 2 227 | 2 191 | 2 215 | 2 235 | 2 191 | 2 317 | 2 329 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 2 231 | 2 136 | 2 134 | 2 281 | 2 666 | 2 949 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001- | Christian Tréguer | |

## Referències

* ↑ Landéda sur le site de Cassini
# Unix-like

Unix-Like és un sistema operatiu semblant a Unix, que comparteix moltes de les característiques del sistema operatiu Unix, que va ser escrit, entre d'altres, el 1969 per Ken Thompson, Dennis Ritchie i Douglas McIlroy als Laboratoris Bell (Bell Labs).

## Referències

* ↑ Unix-like Definition
* ↑ «What is Unix-like?» (en anglès). [Consulta: 22 octubre 2021].

## Vegeu també

* UNIX
* GNU
* Linux

## Enllaços externs

* http://www.linfo.org/unix-like.html